钦定古今图书集成/理学汇编/学行典/第132卷 > 朱子全书 > 《答李守约》
## 钦定古今图书集成/理学汇编/学行典/第132卷 > 朱子全书 > 《答李守约》

所说持敬工夫，恐亦不必如此。徒自纷扰，反成坐驰。
但只大纲收敛，勿令放逸。到穷理精后，自然思虑不
致妄动，凡所营为，无非正理，则亦何必兀然静坐，然
后为持敬哉！

又

问“《敬斋箴》云：‘须臾有闲，毫厘有差’。”曰：“须臾之闲，以时
言；毫厘之差，以事言。皆谓失其敬耳，非两事也